b'\n_START_ARTICLE_\nSvetovno prvenstvo v smu\xc4\x8darskih poletih 1985\n_START_PARAGRAPH_\nSvetovno prvenstvo v smu\xc4\x8darskih poletih 1985 je bilo osmo Svetovno prvenstvo v smu\xc4\x8darskih poletih, ki je potekalo 16. in 17. marca 1985 na Velikanki bratov Gori\xc5\xa1ek v Planici, Jugoslavija. Branilec naslova je bil Klaus Ostwald iz Vzhodne Nem\xc4\x8dije Zlato medaljo je osvojil Matti Nyk\xc3\xa4nen, srebrno Jens Wei\xc3\x9fflog, bronasto pa Pavel Ploc._NEWLINE_Kvalifikacij takrat \xc5\xa1e ni bilo, v petek 15. marca, je potekal samo uradni trening na katerem so padli kar trije svetovni rekordi. Prvega je v 1. seriji za trening z 186 metri dosegel Mike Holland, a je trajal le 27 minut. Naslednja dva je dosegel Matti Nyk\xc3\xa4nen najprej z 187 metri v prvi seriji za trening, a tudi ta je trajal le pribli\xc5\xbeno eno uro; in kon\xc4\x8dnega 191 metrov v drugi seriji za trening. Zaradi slednjega skoka je FIS uvedla sporno pravilo 191 metrov, s katerim je \xc5\xbeelela prepre\xc4\x8diti lov na rekordne daljave in katero je bilo v uporabi v letih 1986\xe2\x88\x921994.'